diskriminasie teenoor ' homofiele lidmate ' . Gemeentes is der halwe opgeroep om die ' homofiele naaste ' te aanvaar en om dialoog tussen die ' homofiele ' en ' heterofiele ' lidmate te bevorder, en om die gemeenskap van die heiliges te bevorder deur onder andere praktiserende homoseksuele lidmate nie van die nagmaaltafel en uit die ampte te weer nie·.

Genoemde optrede van die Generale Synode het binne die GKN sowel as die GES ernstige verontrusting tot gevolg gehad.

Tydens die sitting van die GES te Nimes in 1980 het die afgevaardigdes van die GKN daarop gewys dat die sinodebesluit van Delft bedoel was as 'n pastorale hantering van 'n baie aktuele saak, sonder om daarmee 'n etiese oordeel uit te spreek. Daar is egter deur sekere afgevaardigdes van lidkerke ernstige verontrusting uitgespreek oor die feit dat die GKN nie ondubbelsinnig wou onderskei tussen die sogenaamde ' homofiele oriëntasie ' en homoseksuele praktyke nie en laasgenoemde as sonde wou tipeer nie. Die GES het gevoel dat ten einde werklike hulp aan heteroseksuele sowel as homoseksuele lidmate te bied in hulle onderlinge verhoudinge, 'n pastorale advies nie anders kan as om die

Skrifgetuienis met betrekking tot homoseksuele praktyke in berekening te bring nie (Acta: 104). Verder is besluit ( Acta: 110):

###### ' ln accordance with the traditional Reformed understanding of Scripture the RES states that all homosexual practice is sin (Lev. 20:13; Rom. 1:26, 27; 1 Cor. 6:9; 1 Tim. 1:10).

' The RES further states that any advice or counsel that weakens the resistance to sin does not help but actually harms both the struggling person himself and others who might be affected through him (Matt. 18:6).

###### ' The RES expresses its grave concern about the ambiguous nature of the 1979 decision of the GKN in the matter of ' homophility ' (homosexuality).

' The RES instructs the Interim Committee to convey these decisions as fraternal advice to the GKN and to give the assurance that no known practising homosexuals shall be allowed to partake of the Lord's Supper or hold ecclesiastical office ' .

Intussen het die GKN-deputate ' Kerk en Teologie ' in 1981 hulle verslag met betrekking tot die Bybelse getuienis rakende homoseksualiteit voorgelê aan die Generale Synode te Bentheim (getiteld ' Rapport over gebruik van Schriftgegevens bij vragen rondom homofilie van deputate kerk en theologie aan de Generale Synode van die Gereformeerde Kerken in Nederland van Bentheim, 1981 ' - in kort ' Homophilia ' ). Daar is toe besluit om dit aan die lidkerke van die GES voor te lê as die antwoord van die GKN op die besluite van die GES te Nimes in 1980. Tydens die Chicago-sitting van die GES in 1984 is die volgende besluite in verband met die GKN se standpunt oor en hante- ring van die probleem van homoseksualiteit aanvaar (Acta: 65,66): ' That the RES reaffirm its conviction that all homosexual practice is sin. This is done over against the implied acceptance of homosexuality as another legitimate way of sexual expression (other than the relationship of men and women in marriage) in the pastoral advice of the General Synod of the GKN (Delft 1979/80) and in ' Homophilia ' . ' The RES specifically express its most urgent concern for restoring relationships among the churches in its fellowship, in the context of the crisis occasioned by the practice of the GKN allowing homosexual relationships even for its office bearers. In this respect Synod appeals to the GKN to respond to the disappointment and disillusionment of the churches of the RES and to withdraw its pastoral advice in the matter of homophilia.

' That synod instruct the Interim Committee to convey these concerns to the GKN and request the GKN to reply to them in writing before June 1986, and to communicate their reply to the member churches as soon as possible (2C (3)).

### 1.5 ALARMISTIESE OMVANG

In die lig van voorafgenoemde ontwikkelinge kan daar geen twyfel bestaan oor die aktualiteit van 'n in diepte besinning in eie kring oor die posisie van die homoseksuele lidmaat nie. Die aktualiteit word verder verhoog deur die feit dat volgens konserwatiewe berekening tussen 2 en 5 persent van die bevolking in westerse lande soos die VSA en Engeland betrokke kan wees. lndien selfs die mees konserwatiefste skatting dan ten opsigte van Suid-Afrika van toepassing gemaak word, het dit verreikende implikasies, getallegewys, vir die Ned Geref Kerk.

### 2. BEGRIPSBEPALING

In die wetenskaplike literatuur word daar dikwels onderskei tussen sogenaamde egte-(kern-) homoseksualiteit en pseudo-(perifêre) homoseksualiteit. Onder pseudo-homoseksualiteit word dan verstaan homoseksuele gedrag sonder dat daar sprake is van 'n egte homoseksuele gerigtheid, met ander woorde die persoon is en bly basies heteroseksueel. Dit kom voor onder bepaalde omstandighede, in 'n bepaalde emosionele of sosiale milieu en die homoseksuele verkeer is slegs 'n substituut vir (of variasie van) heteroseksuele omgang. Die homoseksuele gedragspatroon is dan ook van geïsoleerde en ondergeskikte betekenis in die totaal van die lewe van daardie persoon. Wanneer so 'n persoon uit daardie fase uitbeweeg of wanneer omstandighede normaliseer, dan is die hetero seksuele patroon (weer) geldend